open-index/open-wikipedia-markdown huggingface dataset:
தாஜி படவடேகர்

**கிருஷ்ணசந்திர மோரேசுவர்** (*Krishnachandra Moreshwar*) தனது மேடைப்பெயரான **தாஜி படவடேகர்** (*Daji Bhatawadekar*) (15 செப்டம்பர் 1921 - 26 டிசம்பர் 2006), என அறியப்படும் இவர், ஓர் இந்திய நாடக ஆளுமையும், திரைப்படம் மற்றும் தொலைக்காட்சி நடிகரும் ஆவார். இந்தியாவில் சமசுகிருதம் மற்றும் மராத்தி நாடகங்களின் மறுமலர்ச்சிக்கு இவர் பெருமை சேர்த்தார். 1965 இல் சங்கீத நாடக அகாதமி விருதை வென்றவர். 1967 ஆம் ஆண்டில் இந்திய அரசாங்கத்தால் கௌரவிக்கப்பட்டார், சமூகத்திற்கு இவர் செய்த பங்களிப்புகளுக்காக இந்தியாவின் நான்காவது மிக உயர்ந்த இந்திய குடிமகன் விருதான பத்மசிறீ விருது வழங்கப்பட்டது.

## சுயசரிதை
தாஜி படவடேகர் 1921 செப்டம்பர் 15 அன்று  பிரித்தானிய இந்தியாவின் பம்பாய் மாகாணத்தில் பம்பாயில் பிறந்தார். பம்பாயில் உள்ள ஆர்யா கல்விச் சங்கத்தில் பள்ளிப்படிப்பைப் பெற்றார். மும்பை, வில்சன் கல்லூரியில் பட்டம் பெற்றார். மேலும், மும்பை பல்கலைக்கழகத்தில் சமசுகிருதத்தில் முதுகலை பட்டமும் பெற்றார்.  ஒரு அலுவலக வேலையுடன் தனது வாழ்க்கையைத் தொடங்கினார். ஆனால் நாடகத்தை நோக்கி ஈர்க்கப்பட்டார். மும்பையை தளமாகக் கொண்ட இலக்கிய சங்கமான *மும்பை மராத்தி சாகித்ய சங்கத்தில்* ஈடுபடத் தொடங்கினார்.

படவடேகர் பல மராத்தி, சமசுகிருதம், இந்தி மற்றும் ஆங்கில மொழி நாடகங்களில் நடித்தார். மேலும், துர்கா கோட் போன்ற நடிகர்களுடனும் புருசோத்தம் லட்சுமண் தேசுபாண்டே மற்றும் *எர்பர்ட் மார்சல்* போன்ற இயக்குனர்களுடனும் தொடர்பு கொண்டிருந்தார். 'மும்பை பிராமண சபா'வுக்காகவும் இசை நிகழ்ச்சிகளை நடத்தினார். இவர் 78 வெவ்வேறு வேடங்களில் நடித்ததாகக் கூறப்படுகிறது. அவற்றில் சில பல முறை மேடையேற்றப்பட்டது. *தோச்சி ஏக் சமர்த்*, *மித்ரா*, *ஹீ தார் பிரேமச்சி காரி கம்மத் அஹே*, *லக்னாச்சி கோஷ்டா*, *மக்பத்* மற்றும் *துஜா அஹே துஷ்பாஷி* ஆகியவை இவரது நன்கு அறியப்பட்ட நாடகங்களில் சில. விஜேதா (1982) என்ற படத்திலும் நடித்தார். தூர்தர்ஷன் ஒளிபரப்பிய *பியோம்கேஷ் பக்ஷி* (1993) என்ற தொலைக்காட்சி தொடருக்காக *மக்டி கா ராஸ்*  என்ற தொடரில் நந்த் துலால் பாபு மற்றும் *வேனி சன்ஹார்*  தொடரில் பெனி மாதவ் ஆகிய கதாபாத்திரங்களில் நடித்தார்.

ஆங்கிலம் மற்றும் சமசுகிருதத்தில் ஒரு அறிஞரான இவர்,  சமசுகிருத நாடகம் பற்றிய ஒரு புத்தகத்தை எழுதினார், *அழகியல்* ( ரசம் ) மற்றும் *வெளிப்பாடு* ( அபிநயா ) ஆகியவற்றிற்கு முக்கியத்துவம் அளித்தார்.  தனது 70 களிலும் தனது படிப்பைத் தொடர்ந்தார் . மேலும், 74 வயதில் முனைவர் பட்டம் பெற்றார்  *நாட்டிய பூசண்*, *கலா குராவ்*, *மகாராஷ்டிர ரத்னா* மற்றும் *நட சாம்ராட்* போன்ற பல விருதுகளைப் பெற்றவர். 1965 ஆம் ஆண்டில், சமசுகிருத நாடகத்திற்கான இவரது பங்களிப்புகளுக்காக சங்கீத நாடக அகாடமி விருதைப் பெற்றார். இந்திய அரசாங்கம் 1967 இல் பத்மஸ்ரீ விருதை இவருக்கு வழங்கி கௌரவித்தது  இவர் மும்பையில் சார்னி சாலையில் உள்ள படவடேகர் வாடியில் உள்ள தனது மூதாதையர் வீட்டில் வசித்து வந்தார். மும்பை மராத்தி சாகித்ய சங்கம் இவர் இறந்த டிசம்பர் 26 ஆம் தேதியை டாக்டர் தாஜி படவடேகர் நினைவு நாளாகக் கடைப்பிடிக்கிறது.

## இதனையும் காண்க

* புருசோத்தம் லட்சுமண் தேசுபாண்டே
* துர்கா கோட்

## மேற்கோள்கள்

## மேலும் படிக்க
* 
## வெளி இணைப்புகள்
* 
* 

பகுப்பு:இறந்த ஆண்டு குறிப்பிடப்படவில்லை
பகுப்பு:மராத்தியர்கள்
பகுப்பு:1921 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
சோந்தூர் ஆறு

**சோந்தூர் ஆறு** (*Sondur River*) இந்தியாவின் சத்தீசுகரில் ஓடும் மகாநதியின் துணை ஆறாகும். ஒடிசாவின் கோராபுட் மாவட்டத்தில் உள்ள நவ்ரங்பூர் கிராமத்தில் உருவாகும் இந்த நதி, மல்கான் அருகே பைரி ஆற்றுடன் இணைகிறது. இந்த ஆற்றின் குறுக்கே உலக வங்கியின் உதவியுடன் சோந்தூர் அணை தம்தாரி மாவட்டத்தில் உள்ள கிராம் மச்கா அருகே கட்டப்பட்டுள்ளது. இந்த ஆறு மகாநதியுடன் கலப்பதற்கு முன் சிதண்டி சரணாலயம் வழியாகச் செல்கிறது.

## மேற்கோள்கள்

பகுப்பு:ஒடிசாவின் ஆறுகள்
பகுப்பு:மகாநதியின் துணை ஆறுகள்
பகுப்பு:சத்தீசுகரின் ஆறுகள்
ஐரோவாசிய நெடும்பாறைத் தகைவிலான்

**ஐரோவாசிய நெடும்பாறைத் தகைவிலான்** ( *Ptyonoprogne rupestris* ) என்பது தகைவிலான் குடும்பத்தில் உள்ள ஒரு சிறிய குருவி வரிசையைச் சேர்ந்த ஒரு பறவை ஆகும். இது சுமார்   நீளம் இருக்கும். இதன் மேல்பகுதி சாம்பல்-பழுப்பு நிறமாகவும், கீழ்ப்பகுதிகள் வெளிறி இருக்கும். இதன் வால் குறுகியதாகவும், சதுரமாகவும், அதன் பெரும்பாலான இறகுகளில் தனித்துவமான வெள்ளை திட்டுகள் இருக்கும். இது தெற்கு ஐரோப்பா, வடமேற்கு ஆபிரிக்கா மற்றும் பலேர்க்டிக் முழுவதும் மலைகளில் இனப்பெருக்கம் செய்கிறது. இதன் பேரினத்தில் உள்ள மற்ற மூன்று இனங்களில் இருந்து இதை அடையாளம் காண குழப்பம் நேரலாம், ஆனால் பிரகாசமான வால் புள்ளிகள் மற்றும் இறகில் உள்ள மாறுபாடுகள் சற்று பெரியதாக உடல் அளவு ஆகியவற்றைக் கொண்டதாக உள்ளது. இதில் பல பறவைகள் ஐரோப்பாவிலேயே ஆண்டு முழுவதும் வசிக்கின்றன.  ஆனால்  வடக்கில் சில பகுதிகளிலும், பெரும்பாலான ஆசியப் பகுதிகளிலும் இனப்பெருக்கம் செய்பவை குளிர்காலத்தில் வடக்கு ஆப்பிரிக்கா, மத்திய கிழக்கு அல்லது இந்தியா போன்ற பகுதிகளுக்கு வலசை போகின்றன.

ஐரோவாசிய நெடும்பாறைத் தகைவிலான்கள் செங்குத்துப்பாறையை ஒட்டிய பகுதியில் அல்லது  மனிதனால் உருவாக்கப்பட்ட கட்டமைப்பில் கூடு கட்டுகிறது. இது மென்மையான இறகுகள் மற்றும் காய்ந்த புற்களை உட்புறமாக கொண்டு  புறணியில் சேறால் அமைக்கபட்ட கூட்டை உருவாக்குகிறது. கூடுகள் பெரும்பாலும் தனியாக இருக்கும், இருப்பினும் சில ஜோடிகள் தோதான இடங்களில் அருகருகே இனப்பெருக்கம் செய்யக்கூடும். கூட்டில் இரண்டு முதல் ஐந்து முட்டைகளை இடும். முட்டைகள்  பழுப்புப் புள்ளிகளைக் கொண்டதாக வெள்ளை நிறத்தில் இருக்கும். முட்டை பெண் பறவைகளால் முதன்மையாக அடைகாக்கப்படுகின்றன. குஞ்சுகளுக்கு பெற்றோர் இருவரும் உணவளிக்கிறன.  இது பாறை முகடுகளுக்கு அருகில் அல்லது நீரோடைகள் மற்றும் ஆல்பைன் புல்வெளிகளுக்கு அருகில் பறக்கும் போது இதன் அலகினால் பிடிக்கும் பலவிதமான பூச்சிகளை உண்ணும். இப்பறவைகளை கொன்றுண்ணிப் பறவைகள் அல்லது காக்கைக் குடும்பப் பறவைகள் வேட்டையாடி உண்ணும். இதன் பெரிய, விரிந்த வாழிட வரம்பு மற்றும் பெருமளவிலான எண்ணிக்கை போன்றவற்றால் இந்த இனம் குறித்த குறிப்பிடத்தக்க பாதுகாப்பு கவலைகள் எதுவும் இல்லை.

## மேற்கோள்கள்

## வெளி இணைப்புகள்

* Ageing and sexing (PDF; 2.8 MB) by Javier Blasco-Zumeta & Gerd-Michael Heinze

பகுப்பு:வட ஆப்பிரிக்கப் பறவைகள்
பகுப்பு:ஐரோவாசியப் பறவைகள்
பகுப்பு:CS1 ஜெர்மன்-language sources (de)
பகுப்பு:தகைவிலான்கள்
உலூனா 22

உலூனா 22 (யே - 8 - LS தொடர்)***Luna 22*** (Ye-8-LS series) என்பது ***லூனிக் 22*** என்றும் அழைக்கப்படும் சோவியத் லூனா திட்டத்தின் ஒரு பகுதியாகும்.

## கண்ணோட்டம்
உலூனா 22 என்பது ஒரு நிலா வட்டணைத் திட்டப்பணி ஆகும். விண்கலம்  படிமமாக்க படக்கருவிகளை எடுத்துச் சென்றது , மேலும்  நிலாவின் காந்தப்புலம்,  மேற்பரப்புக் காம்மாக்கதிர் உமிழ்வு,  நிலா மேற்பரப்பு பாறைகளின்ஔட்கூறு, ஈர்ப்பு விசை,

மைக்ரோமீட்டோரைட்டுகள், அண்டக் கதிர்கள் ஆகியவற்றை ஆய்வு செய்வதற்கான நோக்கங்களையும் கொண்டிருந்தது.  உலூனா 22 புவியின்  ஊர்தித் தங்கல் வட்டணையில் செலுத்தப்பட்டு,  பின்னர் நிலாவுக்குக்கு அனுப்பப்பட்டது. இது 1974 ஜூன் 2 அன்று ஒரு வட்ட வடிவ நிலா வட்டணையில்  நுழைக்கப்பட்டது. விண்கலம் அதன் 18 மாத வாழ்நாளில் பல வட்டணை மாற்றங்களைச் செய்தது. பல்வேறு  செய்முறைகளின் செயல்பாட்டை மேம்படுத்துவதற்காக  நிலாச் சேய்மையை  25 கி. மீ. வரை குறைத்தது.

உலூனா 22 என்பது இரண்டு மேம்பட்ட  நிலா சுற்றுகலன்களில் இரண்டாவது ஆகும் , அவற்றில் முதலாவது  உலூனா 19 ஆகும். *வட்டணையி*ல் இருந்து விரிவான அறிவியல் ஆய்வுகளை மேற்கொள்ளும் வகையில் இந்த சுற்றுகலன் வடிவமைக்கப்பட்டுள்ளது.  உலூனா 20  நிலாவுக்குச் செல்லும் வழியில் மே 30 அன்று ஒரு நடுவழித் திருத்தத்தைச் செய்ய வேண்டியிருந்தது.. மேலும், 2 ஜூன் 1974  ஜூன் 2 அன்று நிலா  வட்டணையில் நுழைந்தது. சுற்றுகலன் முதன்முதலில் நிலா  வட்டணையில் நுழைந்தபோது , அது 219 கிலோமீட்டர் (136 மைல்) உயர  நிலாச் சேய்மையிலும் 19°35', பாகைச் சாய்விலும் தொடங்கியது.  வட்டணைகள் முழுவதும் பல்வேறு  வட்டணை மாற்றங்களை   உலூனா 22 எந்தச் சிக்கலும் இல்லாமல் செயல்பட்டது. மேலும் இது தனது பயணத்தின் பதினைந்து மாதங்களுக்குப் பிறகு புகைப்படங்களைப் புவிக்கு அனுப்பி  வந்தது. அதன் முதன்மை பணி முடிவடைந்ததைக் கடந்தது. இது 1975 ஏப்ரல் 2 இல் முடிவடைந்தது. விண்கலத்தில் உள்ள சூழ்ச்சித் தூண்டுதல் 2 செப்டம்பர் 1975 அன்று குறைக்கப்பட்டது. மிகவும் வெற்றிகரமான பணியைத் தொடர்ந்து 1975  நவம்பர் தொடக்கத்தில் இந்த பணி முறையாக முடிக்கப்பட்டது.

## மேலும் காண்க

* செயற்கை செயற்கைக்கோள்கள் மற்றும் விண்வெளி ஆய்வுகளின் காலநிரல்

## மேற்கோள்கள்

## வெளி இணைப்புகள்

* ஜாரியா -  உலூனா திட்ட காலநிரல்

பகுப்பு:நிலாவுக்கான பயணத் திட்டங்கள்
பகுப்பு:லூனா திட்டம்
பகுப்பு:சோவியத் ஒன்றியம்
பள்ளி வளாகம்

thumb| நியூயார்க் நகரில் உள்ள PS 19 கிழக்கு கிராம சமூகப் பள்ளியின் பசுமையான பள்ளி முற்றம்.
ஒரு **பள்ளி முற்றம்** (schoolyard) அல்லது **பள்ளி வளாகம்** என்பது கற்பித்தல், சாராத செயல்பாடுகள் மேற்கொள்வதற்கும் விளையாடுவதற்கும் பயன்படுத்தப்படும் ஒரு பள்ளியின் எல்லைக்குள் உள்ள பகுதி ஆகும்.

இருப்பினும், சில பள்ளிகள் அதன் வரம்பைக் குறிக்க சுவர்களைப் பயன்படுத்துவதில்லை. கற்பித்தல், கல்வி இணைச் செயல்பாடுகளின் பொதுவான நடவடிக்கைகள் வளாக வாழ்க்கை என்றும் அழைக்கப்படலாம். மேலும், "பள்ளிக்கூடம்" அல்லது "வளாகம்" பெரும்பாலும் பள்ளி வாழ்க்கை எனும் பொருளில் பயன்படுத்தப்படுகிறது.

வகுப்பறை அல்லாத பள்ளியின் வெளிப்புறப் பகுதியை மட்டுமே இந்தச் சொல் குறிக்கலாம். இந்தச் சூழலில், பள்ளி முற்றத்தை மாணவர்களுக்கு சுற்றுச்சூழல் அமைப்புகள் பற்றி கற்பிக்க ஒரு கற்பித்தல் இடமாகப் பயன்படுத்தலாம்.  சமீப காலங்களில், கற்றல் தோட்டங்கள், சுற்றுச்சூழல் கல்வியறிவை ஊக்குவிக்கும் பிற இயற்கை அம்சங்களை உள்ளடக்கிய "பசுமைப் பள்ளி முற்றங்களை" உருவாக்குவதற்கான இயக்கம் உலகம் முழுவதும் வளர்ந்து வருகிறது. 

## மேற்கோள்கள்


## மேலும் காண்க

* வகுப்பறை
* சிற்றுண்டிச்சாலை
* மாணவர் சங்கம்
பகுப்பு:கல்விச் சூழல்
சொல் சுவர்

ஒரு **சொல் சுவர்** (word wall ) அல்லது வார்த்தைச் சுவர் என்பது ஒழுங்கமைக்கப்பட்ட வகையில் (பொதுவாக அகரவரிசையில்) ஒரு வகுப்பறையின் சுவர், அறிவிப்புப் பலகை அல்லது பிற காட்சிப் பரப்பில் பெரிய அளவிலான எழுத்துகளில் காட்டப்படும் சொற்களின் தொகுப்பைக் கொண்ட எழுத்தறிவுக் கருவியாகும்.இது மாணவர்கள் அல்லது பிறர் பயன்படுத்துவதற்கு ஒரு ஊடாடும் கருவியாக வடிவமைக்கப்பட்டுள்ளது, மேலும் எழுதும் போது மற்றும்/அல்லது படிக்கும் போது சொற்கள் வரிசைப்படுத்தப்பட்டு கொடுக்கப்பட்டிருக்கும்.

இது பொதுவாக வாசிப்பு/எழுதுதல் அறிவுறுத்தலுடன் தொடர்புடையது என்றாலும், ஒலிப்பு விழிப்புணர்வை ஊக்குவிப்பது,புதிய சொற்களைக் கற்பது, புரிந்துகொள்ளுதல் திறன் வளர்த்தல், மறக்கமுடியாத அனுபவங்களை உருவாக்குவது, பள்ளி மற்றும் சுய வேலைகளை உருவாக்க உதவுவதாலும் அனைத்துப் பாடப் பகுதிகளுக்கும் வகுப்பறைகளில் வார்த்தைச் சுவர்கள் பயன்படுத்துவது பொதுவானதாகி வருகிறது.

இதன் நெகிழ்வான தன்மை மற்றும் மாணவர்களுடன் இணைந்து "வளரும்" திறன் காரணமாக, மழலைப் பள்ளி முதல் உயர்நிலைப் பள்ளி வரையிலான வகுப்பறைகளில் வார்த்தைச் சுவர்களைப் பயன்படுத்தலாம்.

மாணவர்களால் உருவாக்கப்பட்ட மற்றும் மாணவர்களை மையமாகக் கொண்ட கலைப்பொருளாக இருப்பதால், வார்த்தைச் சுவர்கள் ஊடாடும் மற்றும் இணைந்து கற்கும் கருவிகளாகக் கருதப்படுகின்றன. தற்போது இதில் விளக்கப்படங்கள் மற்றும் வண்ண-குறியிடப்பட்ட பட்டியல்கள் இடம்பெற்றுள்ளன.

## சான்றுகள்


பகுப்பு:பண்பாடு
கேடோபூமா

**கேடோபூமா** (*Catopuma*) இரண்டு சிறிய காட்டுப் பூனை சிற்றினங்களான, ஆசியப் பொன்னிறப் பூனை (*கே. தெம்மினிக்*) மற்றும் வளைகுடா பூனையினைக் (*கே. பாடியா*) கொண்ட பூனைக்குடும்ப பேரினமாகும். இது ''பர்தோபெலிசு'' பேரினத்துடன் சேர்ந்து பூனைகளி வளைகுடா பூனை வரிசையை உருவாக்குகிறது. இந்த இரண்டு சிற்றினங்களும் செம்பழுப்பு நிறத்தில் தலைப்பகுதியில் அடர் நிற அடையாளங்களுடன் காணப்படும்.
இரண்டு சிற்றினங்களும் 4.9 முதல் 5.3 மில்லியன் ஆண்டுகளுக்கு முன்பு, போர்னியோ அண்டை தீவுகளிலிருந்து பிரிவதற்கு நீண்ட காலத்திற்கு முன்பே ஒன்றிலிருந்து மற்றொன்று வேறுபட்டன. இவற்றின் நெருங்கிய சிற்றினம்  பளிங்குப் பூனை (*பர்தோபெலிசு மார்மோராட்டா*) ஆகும். இதிலிருந்து *கேடோபூமா* பேரினத்தின் பொதுவான மூதாதையர் சுமார் 9.4 மில்லியன் ஆண்டுகளுக்கு முன்பு தோன்றியுள்ளது.

## வகைப்பாட்டியல்
*கேடோபூமா* என்ற பெயர் 1858ஆம் ஆண்டில் நிகோலாய் செவர்ட்சோவ் என்பவரால் *பெலிசு மூர்மென்சிசு* மாதிரி இனமாக முன்மொழியப்பட்டது. இது பிரையன் ஹொக்டன் ஹோட்சன் என்பவரால் விவரிக்கப்பட்டது.

## மேற்கோள்கள்

பகுப்பு:ஊனுண்ணி விலங்குகள்
பகுப்பு:பாலூட்டிப் பேரினங்கள்
ரசுடிகா தகைவிலான்

**ரசுடிகா தகைவிலான்** (அறிவியல் பெயர்: *Hirundo rustica rustica*) என்பது தகைவிலானின் துணையினம் ஆகும். இது ஐரோப்பாவிலும், ஆசியாவிலும் இனப்பெருக்கம் செய்கிறது.

## விளக்கம்
ரசுடிகா தகைவிலானின் உடலின் மேற்பகுதி பளபளக்கும் கருநீல நிறமாக இருக்கும். உடலின் அடிப்பகுதி இளஞ்சிவப்புத் தோய்ந்த வெண்மையாக இருக்கும். நெற்றியும் தொண்டையும் செம்பழுப்பாக இருக்கும். தொண்டையில் உள்ள செம்பழுப்பைச் சுற்றி கருப்பு வளையும் ஒன்று சூழ்ந்திருக்கும். இதன் வால் பிளவு பட்டுள்ளது பறக்கும்போது நன்கு தெரியும்.     

## பரவலும் வாழிடமும்
ரசுடிகா தகைவிலான் ஐரோப்பா மற்றும் ஆசியாவில், வடக்கே ஆர்க்டிக் வட்டம் வரை, தெற்கே வட ஆப்பிரிக்கா, மத்திய கிழக்கு மற்றும் சிக்கிம், மற்றும் கிழக்கே ஏநிசை நதி வரை இனப்பெருக்கம் செய்கின்றன. இவை குளிர்காலத்தில் ஆப்பிரிக்கா, அறபுத் தீபகற்பம், இந்தியத் துணைக்கண்டம் ஆகிய பகுதிகளுக்கு வலசை வருகின்றன. இவற்றின் வருடாந்திர வலசையின்போது 11,660 கிமீ (7,250 மைல்) தொலைவு வரை பயணிப்பதாக பதிவு செய்யப்பட்டுள்ளது. பொதுவாக செப்டம்பர் இறுதியில் வலசை வரத் தொடங்கி மே மாதத்தில் திரும்புகின்றன. வலசை வரும் காலத்தில் தென்னிந்தியா முழுவதும் நீர் வளம் மிக்கப் பகுதிகளில் காண இயலும்.

## நடத்தை
ரசுடிகா தகைவிலான் தரையை ஒட்டித் தாழ்வாகப் பறந்தும், உயரமாக வானத்தில் ஒழுங்கற்ற முறையுல் வட்டம்போட்டு சுற்றிப் பறந்து பறக்கும் பூச்சிகளைப் பிடித்து உண்ணும். இரவில் நீரில் வளர்ந்துள்ள நாணல் புதர்களில் கூட்டமாக சென்று சேரும். அக்டோபரில் வலசை வந்தவுடனும், ஏப்ரலில் திரும்பிச் செல்லும்போதும் காலை வேளைகளில் மின் கம்பங்களிலும், தொலைபேசிக் கம்பங்களிலும் பெரும் கூட்டமாக அமர்ந்திருப்பதைக் காண இயலும். சிலமுறை இறக்கை அடித்துப் பறந்த பின்னர் மிதந்து பறக்கும். இதற்கு உள்ள நீண்ட வாலானது இது பறக்கும்போது விரைந்து திரும்ப ஏற்றதாக உள்ளது. பறக்கும் பூச்சிகளை இது முதன்மையாக உணவாக கொண்டுள்ளது. 

## மேற்கோள்கள்

பகுப்பு:தகைவிலான்கள்
பூஞ்சை வங்கி

**பூஞ்சை வங்கி** அல்லது ***மைகோபேங்*** (*MycoBank*) என்பது ஒரு இணையத் தரவுத்தளமாகும். இது புதிய பூஞ்சையியல் பெயர்கள் மற்றும் சேர்க்கைகளை ஆவணப்படுத்துகிறது. இதில் பூஞ்சைகளின் விளக்கங்கள் படங்களுடன் இணைக்கப்பட்டுள்ளன. இது உத்ரெக்ட்டில் உள்ள வெஸ்டர்டிஜ்க் பூஞ்சை பல்லுயிர் நிறுவனத்தால் நடத்தப்படுகிறது.

ஒவ்வொரு புதுமையான பூஞ்சையும், பெயரிடல் வல்லுநர்களால் சரிபார்க்கப்பட்டு, தாவரவியல் பெயரிடலுக்கான அனைத்துலக நெறிமுறைக்கு இணங்கக் கண்டறியப்பட்ட பிறகு, புதிய பெயர் சரியான முறையில் வெளியிடப்படுவதற்கு முன்பு ஒரு தனித்துவமான பூஞ்சை வங்கி எண் ஒதுக்கப்படுகிறது. புதிய பெயர் அறிமுகப்படுத்தப்படும் வெளியீட்டில் பெயரிடும் ஆய்வாளர்களால் இந்த எண்ணை மேற்கோள் காட்டலாம். இதற்குப் பின் தனிப்பட்ட எண் தரவுத்தளத்தில் பொதுவில் வரும்.

இவ்வாறு செய்வதன் மூலம், எந்தெந்த பெயர்கள் செல்லுபடியாகும், எந்த ஆண்டில் வெளியிடப்பட்டன என்பதை அறியும் சிக்கலைத் தீர்க்க இந்த அமைப்பு உதவும்.

*இண்டெக்சு பங்கோரம்,* உயிர் அறிவியல் அடையாளங்காட்டிகள், உலகளாவிய பல்லுயிர் தகவல் வசதி மற்றும் பிற தரவுத்தளங்கள் போன்ற பிற முக்கியமான பூஞ்சைச் தரவுத்தளங்களுடன் பூஞ்சை வங்கி இணைக்கப்பட்டுள்ளது. பூஞ்சை வங்கி என்பது பூஞ்சைக்கான பெயரிடல் குழுவால் அங்கீகரிக்கப்பட்ட மூன்று பெயரிடப்பட்ட களஞ்சியங்களில் ஒன்றாகும். *குறியீட்டுப் பூஞ்சை* மற்றும் பூஞ்சை பெயர்கள்.

## மேற்கோள்கள்

## மேலும் படிக்க

* 
* 

## வெளி இணைப்புகள்

*
வியர்த்தல் (சமையல்)

thumb| காய்கறிகள் வியர்த்து, பழுப்பு இல்லாததைக் காட்டுகிறது
**சமையலில் வியர்ப்பது** (*Sweating*) என்பது காய்கறிகளை சிறிதளவு எண்ணெய் அல்லது வெண்ணெயில் மெதுவாக சூடாக்கி, அடிக்கடி கிளறிவிட்டு, உமிழப்படும் திரவம் ஆவியாகிவிடுவதை உறுதிசெய்யும் சமையல் முறை ஆகும். வியர்வை பொதுவாக மென்மையானது. சில நேரங்களில் துண்டுகளில் ஒளி ஊடுருவக்கூடியது. வியர்வை அடிக்கடி திரவத்தில் மேலும் சமைப்பதற்கான ஒரு ஆரம்ப படியாகும். வெங்காயம், குறிப்பாக, ஒரு அடுப்பில் சேர்ப்பதற்கு முன்பு அடிக்கடி வியர்க்கப்படுகிறது.  இம்முறை வறுத்தெடுப்பதில் இருந்து வேறுபடுகிறது. வியர்வை மிகவும் குறைந்த வெப்பத்தில் செய்யப்படுகிறது.  சில சமயங்களில் உப்பு சேர்த்து ஈரப்பதத்தை இழுக்க உதவுகிறது. மேலும் சிறிது அல்லது பிரவுனிங் நடைபெறாமல் பார்த்துக் கொள்கிறது. 

கூலிசு தயாரிப்பில் காய்கறிகளின் வியர்வை ஒரு நுட்பமாக பயன்படுத்தப்படுகிறது. 

இத்தாலியில், இந்த சமையல் நுட்பம் *சோப்ரிட்டோ* என்று அழைக்கப்படுகிறது. அதாவது "துணை வறுவல்" அல்லது "குறைந்த வறுத்தல்" என பொருள்படும்.  இத்தாலிய உணவு வகைகளில், ரிசொட்டோ, சூப்கள் மற்றும் சாசுகள் தயாரிப்பதில் இது ஒரு பொதுவான நுட்பம் மற்றும் ஆரம்ப கட்டமாகும். 


File:Sweating onions.jpg|வியர்த்த வெங்காயத்தின் காட்சி.


## மேற்கோள்கள்

பகுப்பு:உணவு முறைகள்
பகுப்பு:உணவு மற்றும் பானம்
இராமநகரா சட்டமன்றத் தொகுதி

**இராமநகரா சட்டமன்றத் தொகுதி** (*Ramanagara Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராமநகரா மாவட்டத்தில் உள்ளது. பெங்களூரு ஊரகம் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 183 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:இராமநகர மாவட்டம்
முகம்மது அப்து

**முகம்மது அப்துல்** (Muhammad Abduh; 1849 - 11 ஜூலை 1905) ஒரு எகிப்தைச் சேர்ந்த இஸ்லாமிய அறிஞரும், நீதிபதியும், எகிப்தின் முஸ்லிம்களுக்கு மத வழிகாட்டுதல்களையும் ஆலோசனைகளையும் வழங்கும் அமைப்பின் தலைவருமாவார்.    இவர் 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் எகிப்து, லெபனான், சிரியா மற்றும் துனிசியாவில் வளர்ந்த ஒரு கலாச்சார இயக்கமான *நஹ்தா* என்பதிலும் மற்றும் இசுலாமிய நவீனத்துவத்தின் மைய நபராக இருந்தார். 

அல்-அசார் பல்கலைக் கழகத்தில் படித்துக் கொண்டிருந்த போதே இவர் மாணவர்களுக்கு ஆழ்ந்த இஸ்லாமிய நூல்களை கற்பிக்கத் தொடங்கினார்.  1877 முதல், *ஆலிம்* என்ற அந்தஸ்துடன், இவர் தர்க்கம், இறையியல், நெறிமுறைகள் மற்றும் அரசியல் ஆகியவற்றைக் கற்பித்தார்.  அடுத்த ஆண்டு இசுலாமிய கல்வி நிறுவனமான *தார் அல்-உலூமில்* வரலாற்றுப் பேராசிரியராகவும், *மதராசத் அல்-அல்சுனில்* அரபு மொழி மற்றும் இலக்கியப் பேராசிரியராகவும் நியமிக்கப்பட்டார். 'அப்துல்' பத்திரிகைகளில் எழுதி வந்தார். மேலும், *அல்-மனார்* மற்றும் *அல்-அஹ்ராம்* போன்ற பத்திரிக்கைகளில் ஏராளமாக எழுதினார். 1880 இல் *அல்-வகாயி அல்-மிஸ்ரியாவின்* ஆசிரியராக நியமிக்கப்பட்டார்  இவர், திருக்குர்ஆனின் விளக்கவுரையான *ரிஸாலத் அத்-தவ்ஹித்* ("ஏகத்துவத்தின் இறையியல்") என்ற அரபு நூலையும் எழுதியுள்ளார். தனது வழிகாட்டியான *ஜமால் அத்-தின் அல்-ஆஃப்கானி*யுடன் இணைந்து பான்-இஸ்லாமிய எதிர்ப்பு காலனித்துவ செய்தித்தாள் *அல்-உர்வா அல்-வுத்கா*வை சுருக்கமாக வெளியிட்டார். 
வலது|thumb| முகம்மது அப்துவின் ஆரம்பகால புகைப்படம்

## குறிப்புகள்

## சான்றுகள்
* 
* 
* 
* 

## மேலும் படிக்க
* Christopher de Bellaigue, "Dreams of Islamic Liberalism" (review of Marwa Elshakry, *Reading Darwin in Arabic, 1860–1950*), *The New York Review of Books*, vol. LXII, no. 10 (4 June 2015), pp.&nbsp;77–78.
* 

## வெளி இணைப்புகள்

* Center for Islam and Science: Muhammad `Abduh

பகுப்பு:1905 இறப்புகள்
பகுப்பு:1849 பிறப்புகள்
பகுப்பு:அரபு மொழி வார்த்தைகளைக் கொண்ட கட்டுரைகள்
கியூபிடு

**க்யூபிடு**, பெரும்பாலும் பகட்டான **கியூபிட்**, பல்முனைத் தொடு இடைமுக சாதனங்களுக்கான கணினி பயனர் இடைமுக அமைப்பு ஆகும். இவ்வமைப்பு இசுடீபன் கெச்சென்பெர்கர் மற்றும் நார்ட் ஆய்வக ஆடி வேகன்கனெக்ட்டால் வடிவமைக்கப்பட்டது. திறந்த மூல மென்பொருள் மற்றும் வன்பொருளுக்கான திறந்த மூல மாதிரியைப் பயன்படுத்தி "பல்முனைத் தொடு" தொழில்நுட்பத்தை "எளிமைப்படுத்த" இவ்வமைப்பு உருவாக்கப்பட்டது. இது மைக்ரோசாப்ட் பிக்செல்சென்சின் நேரடி போட்டி அமைப்பாகும்.   

## வாங்குதல்
2008ஆம் ஆண்டு மே மாதம் 2ஆம் தேதி அன்று, நார்த் லேப்சு டச்கிட் என பெயரிடப்பட்ட டெவலப்பர் கிட்களுக்கான ஆர்டர்களை ஏற்றுக்கொள்கிறது. கருவிப்பெட்டிகளை வாங்குபவர்கள் மற்றும் பயனர்கள் தங்களின் சொந்த படங்காட்டி மற்றும் ஒளிப்படக்கருவியினைப் $1,080 முதல் $1,580 அமெரிக்க டாலர் வரை மதிப்பிட வேண்டும்.

2008ஆம் ஆண்டு சூலை மாதம் வரை, க்யூபிடு அமைப்பு முகவர் சேவைக் கட்டணம் மூலம் மட்டுமே விற்பனை செய்யப்படுகிறது. மேலும் இரண்டு முதல் மூன்று மாதங்கள் வரை காத்திருப்புப் பட்டியலில் இருப்பதாக வதந்தி பரவியது.

## குறிப்புகள்

## வெளி இணைப்புகள்

* , நார்ட் லேப்சு
* , நார்ட் தயாரிப்பு சுடுடியோ

பகுப்பு:தொழில்நுட்ப அமைப்புகள்
பகுப்பு:கணினி அறிவியல்
சக்சினைல் குளோரைடு

**சக்சினைல் குளோரைடு** (*Succinyl chloride*) என்பது (CH2)2(COCl)2. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 

சக்சினிக் அமிலத்தின் அசைல் குளோரைடு வழிப்பெறுதியாக இச்சேர்மம் கருதப்படுகிறது. ஓர் எளிய ஈரமிலக் குளோரைடு என்றும் இது வகைப்படுத்தப்படுகிறது. நிறமற்ற நீர்மமாக சக்சினைல் குளோரைடு காணப்படுகிறது.  கரிமத் தொகுப்பு வினைகளில் ஒரு வினையாக்கியாகப்  பயன்படுத்தப்படுகிறது. 
## மேற்கோள்கள்

## புற இணைப்புகள்
* Fisher Scientific Data
* MSDS Safety Data

பகுப்பு:அசைல் குளோரைடுகள்
பகுப்பு:கரிமச் சேர்மங்கள்
அரசு மருத்துவக் கல்லூரி மற்றும் மருத்துவமனை, நீலகிரி

**அரசு மருத்துவக் கல்லூரி மற்றும் மருத்துவமனை**, **நீலகிரி** (*The Nilgiris Government Medical College and Hospital*) என்பது அரசு மருத்துவக் கல்லூரி மற்றும் மருத்துவமனை ஆகும். இக்கல்லூரி தமிழ்நாட்டின் நீலகிரி மாவட்டத்தில் உள்ள உதகமண்டலத்தில் அமைந்துள்ளது. இந்த நகரம் நீலகிரி மலைத்தொடரில் அமைந்துள்ளது. இக்கல்லூரியில் *[[இளநிலை மருத்துவம் மற்றும் அறுவையியல்|இளநிலை மருத்துவம் மற்றும் அறுவை சிகிச்சை]]* பட்டப்படிப்பு வழங்கப்படுகிறது.

இக்கல்லூரியில் மருத்துவ படிப்புகள் 2021-2022ஆம் கல்வியாண்டிலிருந்து தொடங்கியது.

## வரலாறு
உதகமண்டலம் நகரில் நீலகிரி அரசு மருத்துவக் கல்லூரி மற்றும் மருத்துவமனைக்கான அடிக்கல்லை 10 சூலை 2020 அன்று (வெள்ளிக்கிழமை) தமிழக முன்னாள் முதல்வர் கே. பழனிசாமி காணொலிக் காட்சி மூலம் நாட்டினார். இந்நிகழ்ச்சியில் அப்பகுதி சட்டமன்ற உறுப்பினர்கள் மற்றும் மாவட்ட உயர் அதிகாரிகள் கலந்து கொண்டனர். அடிக்கல் நாட்டப்பட்ட பிறகு, திட்டத்தை முடிக்க 18 மாத காலக்கெடு நிர்ணயிக்கப்பட்டது. கல்லூரியின் கட்டுமான செலவை மத்திய அரசும், மாநில அரசும் இணைந்து செலுத்தியது. மருத்துவக் கல்லூரியின் உள்கட்டமைப்பு வசதிகளை ஏற்படுத்துவதில் தாமதம் ஏற்பட்டது. கட்டுமானம் தொடங்கியதிலிருந்து அக்டோபர் 2022 வரை, வளாகத்தின் நான்கு தொகுதிகள் மட்டுமே முடிக்கப்பட்டுள்ளன. 12 சனவரி 2023 அன்று, நீலகிரி அரசு மருத்துவக் கல்லூரி மற்றும் மருத்துவமனை உட்படத் தமிழகம் முழுவதும் 11 மருத்துவக் கல்லூரிகளைப் பிரதமர் நரேந்திர மோடி திறந்து வைத்தார்.  இத்தொடக்க விழாவில் தமிழக முதல்வர் மு. க. ஸ்டாலின் கலந்து கொண்டார்.

## வளாகம்
இக்கல்லூரி வளாகம், உதகமண்டலம் இந்து நகரில் 25 ஏக்கர் நிலமும் இதை ஒட்டிய பகுதிகளில் 15 ஏக்கர் நிலமும் என மொத்தம் 40 ஏக்கர் பரப்பளவில் அமைந்துள்ளது. இந்த மருத்துவக் கல்லூரி மற்றும் மருத்துவமனை உள்கட்டமைப்பில் மருத்துவர்கள், செவிலியர்கள் மற்றும் துணை மருத்துவ பணியாளர்களுக்கான குடியிருப்புகள் மற்றும் மருத்துவ மாணவர்களுக்கான 750 விடுதி அறைகள் உள்ளன.

## கல்வி
நீலகிரி அரசு மருத்துவக் கல்லூரி மற்றும் மருத்துவமனையில் ஆண்டுதோறும் 150 மாணவர்களுக்கு *[[எம்பிபிஎஸ்]]* பிரிவில் கல்வி மற்றும் பயிற்சி அளிக்கப்படுகிறது.

## இணைப்பு
நீலகிரி அரசு மருத்துவக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. இது தேசிய மருத்துவ ஆணையத்தால் அங்கீகரிக்கப்பட்டுள்ளது.

## மேற்கோள்கள்

பகுப்பு:தமிழ்நாட்டு மருத்துவக் கல்லூரிகள்
பகுப்பு:நீலகிரி மாவட்டத்திலுள்ள கல்வி நிலையங்கள்
பகுப்பு:நீலகிரி மாவட்ட பல்கலைக்கழகங்களும் கல்லூரிகளும்
கழுவேலி பறவைகள் காப்பகம்

**கழுவேலி பறவைகள் காப்பகம்** (*Kazhuveli Bird Sanctuary*) என்பது ஒரு பாதுகாக்கப்பட்ட பகுதி மற்றும் பறவைகள் சரணாலயம் ஆகும். இது இந்திய மாநிலமான தமிழ்நாட்டின் விழுப்புரம் மாவட்டம் அமைந்துள்ளது. இக்காப்பகம்  பரப்பளவைக் கொண்டுள்ளது. இக்காப்பகம் தமிழ்நாடு அரசினால் 2021ஆம் ஆண்டில் ஏற்படுத்தப்பட்டது.
## இதனையும் காண்க
* ராம்சர் சாசனம்
* தமிழ்நாட்டின் ராம்சர் ஈர நிலங்களின் பட்டியல்
* இந்தியாவில் ராம்சார் தளங்களின் பட்டியல்

## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:விழுப்புரம் மாவட்டம்
பகுப்பு:இந்திய ராம்சார் இடங்கள்
பகுப்பு:தமிழ்நாட்டின் பறவை புகலிடங்கள்
தமருகைட்டு

**தமருகைட்டு** (*Tamarugite*)  என்பது (NaAl(SO4)2·6H2O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற இந்த சல்பேட்டு வகைக் கனிமம் ஒற்றைச்சரிவச்சு படிக அமைப்பு கொண்ட படிகமாகக் காணப்படுகிறது.

அண்டார்டிகா, ஓசியானியா, வட அமெரிக்கா, தென் அமெரிக்கா, ஐரோப்பா, ஆசியா, ஆபிரிக்கா ஆகிய ஏழு கண்டங்களிலும் இக்கனிமத்தின் படிவுகள் புவியியல் ரீதியாக சிதறி காணப்படுகின்றன. ஈரானில் உள்ள கோரோச்சி பகுதியிலும் தமருகைட்டு . கண்டறியப்பட்டது. சிலி நாட்டிலுள்ள  தமருகால் பாம்பா பகுதியில் முதன் முதலில் கண்டறியப்பட்டதால் கனிமத்தின் தமருகைட்டு என வைக்கப்பட்டது. also in the Ghoroghchi area in Iran.  The mineral's name comes from the Tamarugal Pampa locality in Chile.  லாப்பரென்டைட்டு என்ற பெயராலும் இக்கனிமம் அறியப்படுகிறது. 

## மேற்கோள்கள்

* Handbook of Mineralogy

## நூல் பட்டியல்
*Palache, P.; Berman H.; Frondel, C. (1960). "*Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)"* John Wiley and Sons, Inc., New York, pp.&nbsp;466–468.

பகுப்பு:சோடியம் கனிமங்கள்
பகுப்பு:அலுமினியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பெட்ரோவைட்டு

**பெட்ரோவைட்டு** (*Petrovite*)  என்பது Na10CaCu2(SO4)8 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நுண்ணிய கட்டமைப்பில் ஆக்சிசன் (O), சோடியம் (Na), கந்தகம் (S), கால்சியம் (Ca) மற்றும் தாமிரம் (Cu) ஆகியவற்றின் அணுக்கள் இக்கனிமத்தில் அடங்கியுள்ளன.  சோடியம்-அயனி புதுப்பிக்கத்தக்க மின்கலன்களில் நேர்மின்வாய் வேதிப்பொருளாக பயன்படும் சாத்தியம் இக்கனிமத்திற்கு உள்ளது.

உருசியாவின் தூர கிழக்கில் உள்ள கம்சட்கா பகுதியில் எரிமலை குழம்பின் ஓட்டத்தில் பெட்ரோவைட்டு கண்டுபிடிக்கப்பட்டது. முதன் முதலில் 2020 ஆம் ஆண்டில் இக்கனிமம் கண்டுபிடிக்கப்பட்டு விவரிக்கப்பட்டது. 

## மேற்கோள்கள்

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:செப்புக் கனிமங்கள்
பகுப்பு:சல்பேட்டுக் கனிமங்கள்
தீன் குரியகோசு

**தீன் குரியகோசு** (*Dean Kuriakose*) இந்தியாவைச் சேர்ந்த ஓர் அரசியல்வாதியாவார். 1981 ஆம் ஆண்டு சூன் மாதம் 27 ஆம் தேதியன்று இவர் பிறந்தார்.   கேரளாவைச் சேர்ந்த இவர் இந்திய தேசிய காங்கிரசு கட்சியின் உறுப்பினர் ஆவார். தீன் குரியகோசு இந்திய இளைஞர் காங்கிரசு கட்சியின் கேரள மாநில இளைஞர் காங்கிரசு பிரிவின் தலைவராக இருந்தார். 2019 ஆம் ஆண்டில் இடுக்கி மக்களவைத் தொகுதிக்கு நடைபெற்ற தேர்தலில் போட்டியிட்டு 171053 வாக்குகள் பெற்று நாடாளுமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1981 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கேரள மக்கள்
மேத்யூ குழல்நாடன்

**மேத்யூ குழல்நாடன்**  (*Mathew Kuzhalnadan*)   இந்தியாவைச் சேர்ந்த ஓர் அரசியல்வாதியாவார். 1977 ஆம் ஆண்டு மே மாதம் 28 ஆம் தேதியன்று இவர் பிறந்தார்.  கேரளாவைச் சேர்ந்த  இவர் இந்திய தேசிய காங்கிரசு கட்சியின் உறுப்பினர் ஆவார். கேரள சட்டமன்றத்தில் மூவாற்று புழா தொகுதியை பிரதிநிதித்துவப்படுத்துகிறார்.

குழல்நாடன் புது தில்லி சவகர்லால் நேரு பல்கலைக்கழகத்தில் "பிராந்திய வர்த்தக ஒப்பந்தங்களில்" முனைவர் பட்டம் பெற்றார். ஓர்  எழுத்தாளராகவும் அறியப்படும் இவர்  முன்னணி செய்தித்தாள்களில் பல கட்டுரைகளை எழுதியுள்ளார். தேசிய அரசியலிலும் ஈடுபட்டுள்ளார். அகில இந்திய தொழில் வல்லுநர்கள் காங்கிரசின் கேரள மாநிலத் தலைவராகவும் இருந்தார். கேரள பிரதேச காங்கிரசு கமிட்டியின் பொதுச் செயலாளராகவும் நியமிக்கப்பட்டுள்ளார்..

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கேரள மக்கள்
பகுப்பு:இந்திய தேசிய காங்கிரஸ் அரசியல்வாதிகள்
கோபால் கிருஷ்ண பிள்ளை

**கோபால் கிருஷ்ண பிள்ளை** (*Gopal Krishna Pillai*) என்பவர் ஓர் இந்திய ஆட்சிப் பணி அதிகாரியும் இந்திய அரசின் முன்னாள் உள்துறைச் செயலாளரும் ஆவார். இவர் கேரளாவில் 30 நவம்பர் 1949 அன்று நாயர் குடும்பத்தில் பிறந்தார். இவர் பெங்களூரில் உள்ள பிஷப் காட்டன் ஆண்கள் பள்ளியிலும், பெங்களூரு புனித வளனார் கல்லூரியிலும் கல்வியை முடித்துள்ளார். இதன் பின்னர் இந்திய தொழில்நுட்பக் கழகம் சென்னையில் முது அறிவியல் பட்டம் பெற்றார். இவர் 1972ஆம் ஆண்டு இந்திய ஆட்சிப் பணி தேர்வு மூலம் கேரள பணிநிலைப் பிரிவு அதிகாரியாகப் பணியில் சேர்ந்தவர்.

## கேரளாவில் வகித்த பதவிகள்

* 1982 முதல் 1985 வரை கொல்லம் மாவட்ட ஆட்சியர்
* பாரம்பரிய தொழில்களான முந்திரி, தென்னை நார் மற்றும் கைத்தறி துறைகளுக்கான சிறப்பு செயலாளர்
* சுகாதார செயலாளர்
* கேரள முதல்வரின் முதன்மைச் செயலாளர்.

## மேற்கோள்கள்

பகுப்பு:கேரள மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1949 பிறப்புகள்
கிழக்கத்திய தகைவிலான்

**கிழக்கத்திய தகைவிலான்** (அறிவியல் பெயர்: *Hirundo rustica gutturalis*) என்பது தகைவிலானின் துணையினம் ஆகும். இப்பறவைகள் இமயமலையிலும், கிழக்காசியாவிலும் இனப்பெருக்கம் செய்கின்றன. இந்தத் துணையினத்தை 1786 இல் ஜியோவானி அன்டோனியோ ஸ்கோபோலி விவரித்தார்.

## விளக்கம்
கிழக்கத்திய தகைவிலான் தோற்றத்திலும் பழக்கவழக்கத்திலும் ரசுடிகா தகைவிலானை ஒத்தது. இது அளவில் சற்று சிறியதாக இருப்பதாலும் தொண்டையில் உள்ள செம்பழுப்பு நிறத்தைச் சுற்றி அமைந்துள்ள கருப்புவளையம் நடுவில் முறிந்திருப்பதாலும் இது ஒரு தனி துணையினமாக வகைப்படுத்தபட்டுள்ளது.     

## பரவலும் வாழிடமும்
நடு மற்றும் கிழக்கு இமயமலையில் இனப்பெருக்கம் செய்யும் தகைவிலான்கள் கிழக்கத்திய தகைவிலான் கிளையினத்தில் சேர்க்கப்பட்டுள்ளன. இருப்பினும் இந்த துணையினமானது முதன்மையாக  யப்பானிலும், கொரியாவிலும் இனப்பெருக்கம் செய்கிறது. கிழக்காசியவில் இனப்பெருக்கம் ஆகும் பறவைகள் குளிர்காலத்தில் வெப்பமண்டல ஆசியா முழுவதும் குறிப்பாக இந்தியா மற்றும் இலங்கைக்கும் கிழக்கே இந்தோனேசியா மற்றும் நியூ கினி வரை  வலசை போகின்றன. இவை தென்னிந்தியாவுக்கும் வலசை வந்து கூட்டம் கூட்டமாக திரியக் காணலாம். கடற்கரை சார்ந்த பகுதிகளில் எங்கும் காண இயலும்.

## மேற்கோள்கள்கள்

பகுப்பு:தகைவிலான்கள்
பகுப்பு:கிழக்காசியப் பறவைகள்
நளினி நெட்டோ

**நளினி நெட்டோ** என்பவர் ஓய்வு பெற்ற இந்திய ஆட்சி பணியாளர் ஆவார். இவர் கேரள மாநில தலைமை செயலாளராகப் பணியாற்றினார்.  தலைமைச் செயலாளராக வருவதற்கு முன்பு, தலைமைத் தேர்தல் அதிகாரி மற்றும் உள்துறைச் செயலர் ஆகிய பதவிகளில் இருந்தார். 2000ஆம் ஆண்டு இவர் போக்குவரத்துச் செயலாளராக இருந்தபோது, கேரள போக்குவரத்துத் துறை அமைச்சர் நீலலோகிததாசன் நாடார் மீது வழக்குப் பதிவு செய்து செய்திகளில் இடம்பிடித்திருந்தார்.

## தனிப்பட்ட வாழ்க்கை
நளினி நெட்டோ 1957 ஆம் ஆண்டு கேரளத்தின் திருவனந்தபுரத்தில் பேராசிரியர் டி. எஸ் ராமகிருஷ்ணனுக்கும், சந்திரா ராமகிருஷ்ணனுக்கும் மகளாகப் பிறந்தார். நளினியின் சகோதரர் மோகன் இந்திய வருவாய்த்துறை அதிகாரி ஆவார். இவரின் கணவர் கேரளாவில் இ.கா.ப அதிகாரியாக பணியாற்றி ஓய்வு பெற்றவர். இவரது உறவினர் கிரிஜா வைத்தியநாதன் தமிழக தலைமைச் செயலாளராக இருந்தார்.

நளினி கேரளா பல்கலைக்கழகத்தில் இளங்கலை பட்டம் மற்றும் வேதியியலில் முதுகலைப் பட்டம் பெற்றுள்ளார்.

## பணி
நளினி தனது வாழ்க்கையில், 1981 முதல், சுற்றுலாத்துறை செயலாளர், நீர்ப்பாசன செயலாளர், திருவனந்தபுரம் மாவட்ட ஆட்சியர் என மாநிலத்தின் முக்கியப் பதவிகளை வகித்துள்ளார். பின்னர், தலைமைத் தேர்தல் அதிகாரி (CEO) பதவியை வகித்த முதல் பெண்மணி என்ற பெருமையை நளினி பெற்றார். தலைமைத் தேர்தல் அதிகாரியாக பணியாற்றினார். 2014-ம் ஆண்டு கூடுதல் தலைமைச் செயலாளராக நளினி உயர்ந்தார். இவர் ஏப்ரல் 2017 இல் தலைமைச் செயலாளராக பணியாற்றினார். 2017 இல் ஓய்வு பெற்றார். ஓய்வுக்குப் பிறகு, கேரள முதல்வர் பினராயி விஜயனின் முதன்மைச் செயலாளராக நியமிக்கப்பட்டார். தனிப்பட்ட காரணங்களுக்காக இவர் மார்ச் 2019 இல் அப்பதவியை விட்டு விலகினார்.

## பாலியல் துன்புறுத்தல் வழக்கு
1999 ஆம் ஆண்டு, அப்போது போக்குவரத்துச் செயலாளராக இருந்த நளினி, கேரள போக்குவரத்து அமைச்சர் நீலலோஹிததாசன் நாடார் மூலம் தான்  பாலியல் துன்புறுத்தலுக்கு ஆளானதாக குற்றம்சாட்டினார். இந்த வழக்கில் பின்னர் நாடார் விடுவிக்கப்பட்டாலும், அரசியல்வாதிக்கு எதிரான வழக்கைத் தொடர்ந்ததன் மூலம் ஐஏஎஸ் அதிகாரி ஒரு வலுவான செய்தியைத் தந்தார். சட்டப் பேராசிரியராக இருந்து ஓய்வுபெற்ற உளவுத்துறை அதிகாரியாக இருந்து டி. பி. சுந்தரராஜன் இவருக்குகாக வழக்கு தொடர்ந்தவர். இந்த நிகழ்விற்கு முன்பு வன அதிகாரி பிரகிருதி ஸ்ரீவஸ்தவா தாக்கல் செய்த இதே போன்ற வழக்கிற்காக நாடார் தண்டிக்கப்பட்டார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:வாழும் மக்கள்
பகுப்பு:1957 பிறப்புகள்
கனகபுரா சட்டமன்றத் தொகுதி

**கனகபுரா சட்டமன்றத் தொகுதி** (*Kanakapura Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது ராமநகரா மாவட்டத்தில் உள்ளது. பெங்களூரு ஊரகம் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 184 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:இராமநகர மாவட்டம்
மோகவன கோட்டம்

thumb|மோகவனகோட்டம்
**மோகவன கோட்டம்** அல்லது **வீரபத்திரர் கோயில்** என்பது இலங்கையின் வடக்கே முல்லைத்தீவு மாவட்டத்தின் எல்லைக் கிராமமான விசுவமடு கிராமத்தில், விசுவமடு குளத்தின் கிழக்குக் கரையில், வனப்பகுதியை எல்லையாகக் கொண்டு அமைந்துள்ளது ஒரு கோயில் ஆகும். 

மோகவன கோட்டம் என்று ஒரு பழைமையான பெயரும் உள்ள இக்கோயில் கிராம மக்களால் வீரபத்திரர் கோயில் என்று அழைக்கப்படுகிறது. இக்கோயிலில் சிவன், அம்மன், முருகன், நாகதம்பிரான், அனுமன், என்று பதினொரு தெய்வங்கள் ஒரே வளாகத்தில் இருந்து அருள்கின்றனர். இந்தக் கோயிலை புதுப்பித்த பண்டார வன்னியனுக்கு என்று தனியான சந்நிதி ஒன்றும் இங்கு அமைந்துள்ளது. பண்டார வன்னியன் தெய்வமாக போற்றப்பட்டு பூசை செய்யப்படும் ஒரே இடம் இதுவாகத்தான் இருக்க வேண்டும் எனப்படுகிறது.

இது மிகவும் பழைமை வாய்ந்த வரலாற்று தொன்மை மிக்க ஆலயம் என்று மக்கள் குறிப்பிடுகிறார்கள். பண்டார வன்னியன் குருவிச்சிநாச்சி காதல் கதையுடன் சம்பந்தம் உள்ள கோயில் என்று சிலர் கூறுகின்றனர். குருவிச்சிநாச்சி என்பவள் வன்னிப் பகுதியை ஆண்ட கடைசி மன்னன் பண்டார வன்னியனின் காதலி. தன் காதல் கைகூட பண்டார வன்னியன் வழிபட்ட தலம் என்றும், காதல் கைகூடியதால் பண்டார வன்னியன் கோயிலை புனர்நிர்மாணம் செய்வித்தான் என்றும் கர்ண பரம்பரை கதைகள் கூறுகின்றன. 

இந்தக் கோயிலைப் பற்றி அறிந்து யாழ்ப்பாணம், வவுனியா, திருகோணமலை, மலையகம் என்று இலங்கையின் பல்வேறு பகுதிகளில் இருந்தும் வழிபட்டு செல்கின்றனர். காதலர்கள் இருவரும் சேர்ந்து இந்த ஆலயத்திற்கு வந்து வழிபட்டால் காதல் விரைவில் கைகூடும் என்பதும் நம்பிக்கையாக உள்ளது. அதனால் தூர இடங்களில் இருந்தும் சில காதலர்கள் வந்து செல்கின்றனர்.

இந்தக் கோயில் இயற்கை எழில் கொஞ்சும் வன எல்லையில் அமைந்துள்ளது. உயர்ந்து வளர்ந்த மரங்கள். அமைதியான சூழல். குளிர்மையான காற்று. பல தெய்வங்களுக்கு என்று சேர்ந்தும் தனித்தும் என்று பல சந்நிதிகள் என்று அமைந்து உள்ளது.

## மேற்கோள்கள்

பகுப்பு:முல்லைத்தீவு மாவட்டத்தில் உள்ள கோயில்கள்
பகுப்பு:வீரபத்திர சுவாமி கோயில்கள்
மெகபூப் கான்

**மெகபூப் கான்** (*Mehboob Khan*; பிறப்பு **மெகபூப் கான் ரம்ஜான் கான்** ; 9 செப்டம்பர் 1907  - 28 மே 1964) இந்தியத் திரைப்படத்துறையின் முன்னோடி தயாரிப்பாளர்-இயக்குநர் ஆவார். சமூக காவியமான மதர் இந்தியா (1957) என்ற படத்தை இயக்கியதற்காக மிகவும் பிரபலமானவர். இது சிறந்த திரைப்படம்,சிறந்த இயக்குநர் உள்ளிட்ட பிலிம்பேர் விருதுகளை வென்றது. இரண்டு தேசிய திரைப்பட விருதுகள் மற்றும் சிறந்த வெளிநாட்டு மொழி திரைப்படத்திற்கான அகாடமி விருதுக்கு பரிந்துரைக்கப்பட்டவர். இவர் 1954 இல் தனது தயாரிப்பு நிறுவனமான *மெஹ்பூப் புரொடக்ஷன்ஸ்* என்பதையும் பின்னர் *மெஹ்பூப் ஸ்டுடியோஸ்*, என்ற திரைப்பட படபிடிப்பு அரங்கத்தையும் மும்பையின் பாந்த்ராவில் நிறுவினார். இவர் *அவுரத்* (1940) மற்றும் *மதர் இந்தியா*, ஆகியவற்றுடன் டகோயிட் திரைப்பட வகையை உருவாக்கினார். மேலும் காதல் நாடகமான *அந்தாஸ்* (1949), ஆன் (1952) , *அமர்* (1954) உட்பட பிற வெற்றி படங்களுக்காகவும் அறியப்படுகிறார். 1963ல் இந்திய அரசால் நான்காவது உயரிய குடிமகன் விருதான பத்மசிறீ விருது வழங்கப்பட்டது.

## ஆரம்ப கால வாழ்க்கை
கான் 9 செப்டம்பர் 1907 அன்று பரோடா மாநிலத்தின் (தற்போது குசராத்து ) கன்தேவி தாலுகாவில் உள்ள பிலிமோராவில் **மெகபூப் கான் ரம்ஜான் கான்** எனப் பிறந்தார் 

## செல்வாக்கு
1940கள், 1950கள் மற்றும் 1960களில் சுரேந்திரா, அருண் குமார் அஹுஜா, திலிப் குமார், ராஜ் கபூர், சுனில் தத், இராஜேந்திர குமார், ராஜ்குமார், நர்கிசு நிம்மி மற்றும் நதிரா போன்ற பெரிய நட்சத்திரங்களாகத் திகழ்ந்த பல நடிகர்கள் மற்றும் நடிகைகளை அறிமுகப்படுத்தினார். 1961 இல், இவர் 2 வது மாஸ்கோ சர்வதேச திரைப்பட விழாவில் நடுவர் குழுவில் உறுப்பினராக இருந்தார். இந்திய திரைப்படக் கூட்டமைப்பு தலைவராகத் தொடர்ந்து இருந்தார்.

மெகபூப் கான் ஹாலிவுட்டின் தாக்கத்திற்கு ஆளாகியதாக அறியப்பட்டார். மேலும் இவரது படங்களில் பெரும்பாலும் ஹாலிவுட் பாணியில் ஆடம்பரமான அரங்கங்கள் இருந்தன. ஏழைகள் மீதான ஒடுக்குமுறை, வர்க்கப் போர் மற்றும் கிராமப்புற வாழ்க்கை ஆகியவை இவரது படைப்புகளில் தொடர்ச்சியான கருப்பொருள்கள்.

மெகபூப் கானுக்கு இந்திய அரசால் *ஹிதாயத் கர்-இ-ஆசம்* என்ற பட்டம் வழங்கப்பட்டது.

## தனிப்பட்ட வாழ்க்கை
மெகபூப் கான் இரண்டு முறை திருமணம் செய்து கொண்டார். இவரது முதல் மனைவி பாத்திமாவுடன், இவருக்கு அயூப், இக்பால் மற்றும் சவுகத் என்ற மூன்று மகன்கள் இருந்தனர். முதல் மனைவியிடமிருந்து பிரிந்த பிறகு, பிரபல இந்திய திரைப்பட நடிகை சர்தார் அக்தரை (1915-1986) 1942 இல் மணந்தார். இந்திய மற்றும் வெளிநாட்டு ஆங்கில படங்களில் நடித்த சஜித் கானை (பிறப்பு 28 டிசம்பர் 1951) இவர் தத்தெடுத்தார்.

## இறப்பு மற்றும் மரபு
thumb|இவரது நூற்றாண்டு விழாவில் இந்திய அரசு வெளியிட்ட அஞ்சல் தலை
மெகபூப் கான் 28 மே 1964 அன்று மாரடைப்பால் இறந்தார்  இந்தியப் பிரதமர் ஜவகர்லால் நேரு இறந்த மறுநாளே இவரது மரணம் நிகழ்ந்தது. இவரது பிறந்த நூற்றாண்டு விழாவின் ஒரு பகுதியாக, செப்டம்பர் 2007 இல் மெகபூப் ஸ்டுடியோவில் நடைபெற்ற விழாவில் இந்திய அஞ்சல் துறை இவரது நினைவுஅஞ்சல் முத்திரைய வெளியிட்டது.

## சான்றுகள்

## மேலும் படிக்க
* 
* 
## வெளி இணைப்புகள்
* 
* Mehboob Khan@SPICE
*  Mehboob Khan profile at Cineplot.com website - Archived

பகுப்பு:இந்தித் திரைப்பட நடிகர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:பிலிம்பேர் விருதுகள் வென்றவர்கள்
பகுப்பு:1964 இறப்புகள்
பகுப்பு:1907 பிறப்புகள்
பகுப்பு:இந்தி வார்த்தைகளைக் கொண்ட கட்டுரைகள்
ஆதி பெரோஸ்ஷா மார்ஸ்பன்

**ஆதி பெரோஸ்ஷா மார்ஸ்பன்** (*Adi Pherozeshah Marzban*; 1914-1987) குசராத்தைச் சேர்ந்த பார்சி நாடக ஆசிரியரும், நடிகரும், இயக்குநரும், ஒளிபரப்பாளரும் ஆவார். இவர் பார்சி நாடகத்தை நவீனமயமாக்கும் முயற்சிகளுக்காக அறியப்பட்டவர். 1964 இல் இந்தியாவின் நான்காவது உயரிய குடிமகன் விருதான பத்மசிறீ மற்றும் 1970 இல் சங்கீத நாடக அகாதமி விருது இவருக்கு வழங்கப்பட்டது.

## ஆரம்ப கால வாழ்க்கை
ஆதி மார்ஸ்பன் பம்பாயில் ( இப்போது மும்பை ) 1914 ஆம் ஆண்டு ஏப்ரல் 17 ஆம் தேதி பெரோஸ்ஷா ஜஹாங்கிர் மார்ஸ்பன் என்பவருக்கு பிறந்தார். இவர் நோம் டி ப்ளூம், *பிஜாம்*  , *மசாந்தரன்*, *மொஹோரோ,* *மாசி நோ மாகோ* மற்றும் *மகாய்* போன்ற நாடகங்களை எழுதியுள்ளார். *ஜாம்-இ-ஜாம்ஷெட்* மற்றும் பம்பாய் சமாச்சார் ஆகிய இரண்டு குஜராத்தி செய்தித்தாள்களின் நிறுவனர் பர்துன்ஜீ மார்ஸ்பானின் பரம்பரையில் வந்தவர். தனது பள்ளிப்படிப்பை பர்தா நியூ உயர்நிலைப் பள்ளியில் பயின்றார். 1933 இல் எல்பின்ஸ்டோன் கல்லூரியில் பட்டம் பெற்றார். இந்த நேரத்தில், தனது வருங்கால தயாரிப்பாளரும் சக ஊழியருமான பேசி கந்தவாலாவை சந்தித்தார். மார்ஸ்பன் வெஸ்டர்ன் இந்தியா என்ற நாடக வ்விறுவனத்தின் விளம்பர அதிகாரியாக தனது வாழ்க்கையைத் தொடங்கினார். ஆனால் 1936 இல்  *ஜாம்-இ-ஜாம்ஷெட்* என்ற தனது குடும்பப் பத்திரிகையின் தலையங்கப் பணியை மேற்கொள்வதற்காக வேலையை விட்டுவிட்டார். அதே நேரத்தில் *குப்சுப்* என்ற மாதாந்திர நகைச்சுவை இதழிலும் பணியாற்றினார்.

## விருதுகள்

இந்திய அரசு இவருக்கு 1964 ஆம் ஆண்டு நான்காவது உயரிய குடிமகன் விருதான பத்மசிறீ விருதை வழங்கியது  மேலும் இவர் 1970 இல் சங்கீத நாடக அகாதமி வவிருதைப் பெற்றார் 

இவரின் மனைவி சில்லா, இவரது நினைவாக , தேசிய கலை நிகழ்ச்சிகளுக்கான மையத்தின் கீழ், *ஆதி மார்ஸ்பன் அறக்கட்டளை நிதி* என்ற பெயரில் ஒரு அறக்கட்டளையை அமைத்துள்ளார்.

## இதனையும் காண்க

* பம்பாய் சமாச்சார்

## மேற்கோள்கள்

பகுப்பு:1987 இறப்புகள்
பகுப்பு:1914 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
சாகிரைட்டு

**சாகிரைட்டு** (*Zaherite*)  என்பது Al12(OH)26(SO4)5·20H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் அலுமினியத்தின் சல்பேட்டு அணைவுச் சேர்மமாகும். வங்காளதேசத்தின் புவியியல் ஆய்வாளர் எம்.ஏ. சாகீர் என்பவரால் பாக்கித்தானின் பஞ்சாப், உப்பு மண்டலத்தில் கண்டுபிடிக்கப்பட்டது. எனவே கனிமத்திற்கும்  அவர் நினைவாக 1977 ஆம் ஆண்டில் சாகிரைட்டு எனப்  பெயரிடப்பட்டது. சாகிரைட்டு கனிமம் தண்ணீரில் மிகவும் கரையக்கூடியதாகும். மிகவும் வறண்ட சூழல்களைத் தவிர வேறு எங்கும் நிலைப்புத்தன்மையுடன் இருக்க வாய்ப்பில்லை. இது தன்னிச்சையாக அறை வெப்பநிலையில் நீரேற்றமும் நீரிறக்கமும் அடைகிறது. வெள்ளை முதல் நீலம்-பச்சை வரையிலான நிறத்தில் சாகிரைட்டு காணப்படுகிறது. 

## மேற்கோள்கள்

*Webmineral data

பகுப்பு:அலுமினியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:முச்சரிவச்சுக் கனிமங்கள்
விக்கி செயல்பாடுகள்

**விக்கி செயல்பாடுகள்** (*Wikifunctions*) என்பது மூலக் குறியீட்டை உருவாக்குதல், மாற்றியமைத்தல் மற்றும் மறுபயன்பாடு ஆகியவற்றைச் செயல்படுத்துவதற்குக் கணினி செயல்பாடுகளின் கூட்டுத் திருத்தப்பட்ட பட்டியல் ஆகும். இது சுருக்க விக்கிப்பீடியாவுடன் நெருங்கிய தொடர்புடையது. விக்கித்தரவின் விரிவாக்கத் திட்டமான இது சுருக்க விக்கிப்பீடியாவின் தரவமைப்புத் தரவினைப் பயன்படுத்தி மொழி விக்கிப்பீடியாக்களின் சுயாதீனமான பதிப்பை உருவாக்குகின்றது. இதற்குத் தற்காலிகமாக *விக்கிலாம்ப்டா* என்று பெயரிடப்பட்டது. *விக்கி செயல்பாடுகளின்* உறுதியான பெயர் 22 திசம்பர் 2020 அன்று பெயரிடும் போட்டியைத் தொடர்ந்து அறிவிக்கப்பட்டது. விக்கி செயல்பாடுகள் என்பது 2012-ல் விக்கி தரவிலிருந்து தொடங்கப்பட்ட முதல் விக்கிமீடியா திட்டமாகும். மூன்று வருட வளர்ச்சிக்குப் பிறகு, சூலை 2023-ல் விக்கி செயல்பாடுகள் அலுவல் ரீதியாகச் செயல்பாட்டிற்கு வந்தது.

## மேற்கோள்கள்

## வெளி இணைப்புகள்

* 
*  on Meta-Wiki
*  on Meta-Wiki

பகுப்பு:விக்கிமீடியா திட்டங்கள்
தேவிபுரம் (இலங்கை)

தேவிபுரம் (இலங்கை) 
 
இது இலங்கையின் வடக்கே முல்லைத்தீவு மாவட்டத்தில் புதுக்குடியிருப்பு பிரதேசச் செயலாளர் பிரிவில் உள்ள ஒரு குடியேற்ற கிராமமாகும். இதன் எல்லைகளாக வடக்கே சிறுகடல், தெற்கே ஏ-35 பிரதான வீதி, கிழக்கே நாவலடி ஆறு, மேற்கே காளி கோயில் ஆறு என்பவை எல்லைகளாக அமைந்துள்ளன. தென்னை பயிர்ச்செய்கையை ஊக்குவிக்கும் முகமாக இந்த குடியேற்த்திட்டம் அரசால் உருவாக்கப்பட்டுள்ளது. யாழ்பாணத்தில் இருந்தும் தீவக பகுதிகளில் இருந்தும் ஆரம்பத்தில் மக்கள் குடியேறி இருந்தாலும் 80 களின் இறுதியில் கிழக்கு மாகாணத்தில் இருந்து யுத்தத்தால் இடம்பெயர்ந்த மக்கள் இக்கிராமத்தில் குடியேறி உள்ளனர். கணேஷ் குடியிருப்பு, நடேசம்மான் குடியிருப்பு, அத்தார் திட்டம் என்பவை இக்கிராமத்தில் கிழக்கு மாகாண மக்களின் குடியிருப்பு பகுதிகளாகும். 

இக்கிராமம் இலங்கை சுதந்திரம் பெற்ற பின்னர் உருவான கிராமம் என்றபோதும், பலநூறு ஆண்டுகளுக்கு முன்னர் மக்கள் வாழ்ந்ததற்கான தொல்லியல் தடயங்களும் செங்கல் கட்டிட இடிபாடுகளும் மக்கள் இக்கிராமத்தில் குடியேறிய காலத்தில் காணப்பட்டது. அவ்வாறு பழைய கோயில் ஒன்றின் இடிபாடுகள் இருந்த இடமே இன்றைய தேவிபுரம் பழைய பிள்ளையார் கோயிலாகும்.

தேவிபுரம் கிராமம் ஒரு கிராம அலுவலர் பிரிவாகவும் "அ பகுதி" "ஆ பகுதி" என்று இரு கிராம பிரிவுகளாகவும் உள்ளது. பெரும்பாலும் தென்னந் கோப்புகளாக இருந்தாலும் ஏனைய பயிர்ச்செய்கைகளும் குறிப்பிட்ட அளவில் மேற்கொள்ளப்பட்டு வருகிறது. 

**<big>பாடசாலைகள்</big>**

* தேவிபுரம் அரசினர் தமிழ் கலவன் பாடசாலை
*
*
*

**<big>ஆலயங்கள்</big>**

* தேவிபுரம் ஆதிசிவன் கோயில்
* தேவிபுரம் பழைய பிள்ளையார் கோயில் (ஆ பகுதி)
* தேவிபுரம் சிவலிங்க பிள்ளையார் கோயில் (ஆ பகுதி)
* தேவிபுரம் முனியப்பர் கோயில்
* நடேசம்மான் குடியிருப்பு முத்துமாரி அம்மன் ஆலயம்
* நடேசம்மான் குடியிருப்பு நாகதம்பிரான் கோயில்
* தேவிபுரம் பிள்ளையார் கோயில் ( ஆ பகுதி)
* கணேஷ் குடியிருப்பு கண்ணன் கோயில்
* கணேஷ் குடியிருப்பு முத்துமாரி அம்மன் ஆலயம்
* பாரதிவீதி முத்துமாரி அம்மன் ஆலயம்
*
* பாரதிவீதி நாகதம்பிரான் ஆலயம்
*



பகுப்பு:இலங்கையின் புவியியல்
பகுப்பு:முல்லைத்தீவு மாவட்டம்
விநாயக் பாண்டுரங் கர்மார்கர்

**விநாயக் பாண்டுரங் கர்மார்க்கர்** (*Vinayak Pandurang Karmarkar*) (1891-1967), **நானாசாஹேப் கர்மார்க்கர்** என்று பிரபலமாக அறியப்பட்ட ஒரு இந்திய கலைஞர் ஆவார். தனது சிற்பங்களுக்காக பிரபலமானவர். இவர் சத்ரபதி சிவாஜியின் சிலைகளுக்காகவும் மிகவும் பிரபலமானவர். அலிபாக் அருகே சசவானே கிராமத்தில் உள்ள இவரது வீட்டில் கர்மார்க்கர் சிற்பக்கலை அருங்காட்சியகம் அமைக்கப்பட்டுள்ளது. அருங்காட்சியகம், மகாராட்டிராவில் உள்ள அலிபாக்-ரேவாஸ் சாலையில் இருந்து 18 கி.மீ தொலைவில், உள்ளது. இங்கு சுமார் 150 அழகிய செதுக்கப்பட்ட சிற்பங்கள் காட்சிக்கு வைக்கப்பட்டுள்ளன.

## ஆரம்ப கால வாழ்க்கை
இவரின் தந்தை ஒரு விவசாயி. மேலும், இசையில் கொஞ்சம் நாட்டம் கொண்டவர். விநாயக், விநாயகர் பண்டிகையின் போது விநாயகர் சிலைகளை வடிவமைப்பார். தனது வீட்டுச் சுவர்களுக்கு வர்ணம் பூசுதல், களிமண்ணால் சிறிய சிலைகளைச் செய்தல் போன்ற பணிகளை செய்து வந்தார். சிறுவயது முதலே சிற்பங்கள் செய்வதில் ஆர்வம் கொண்டிருந்தார்.  ஒருமுறை ராம் மந்திரின் சுவர்களில் குதிரையில் சத்ரபதி சிவாஜியின் ஓவியத்தை வரைந்தார். இது கிராம மக்களாலும், மாவட்ட ஆட்சியர் திரு. *ஓட்டோ ரோத்ஃபீல்ட்* என்பவரால் பாராட்டப்பட்டது. பின்னர் இவரை மும்பையில் உள்ள சர் ஜம்சேத்ஜி ஜீஜேபாய் கலைப் பள்ளியில் சேர்த்தார். தேர்வில் முதலிடம் பெற்று 'லார்ட் மேயோ' பதக்கம் பெற்றார்.  'ஷங்க-த்வனி', 'மத்ஸ்ய-கன்யா' மற்றும் 'ஹம்ஜோலி' ஆகியன இவரது மற்ற சிற்பங்களில் மிகவும் பிரபலமானவை. இவரது நடை யதார்த்தமானது 

## விருதுகளும் கௌரவங்களும்
* இந்திய அரசு 1964இல் பத்மசிறீ விருது வழங்கி கௌரவித்தது.

* 1964 - தில்லி லலித் கலா அகாதமி பெல்லோஷிப் விருது வழஙகியது

## சான்றுகள்

## வெளி இணைப்புகள்

* Short film from the DD Sahyadri archives on யூடியூப் ( மராத்தியில்)

பகுப்பு:பத்மசிறீ விருது பெற்ற கலைத் துறையினர்
பகுப்பு:1967 இறப்புகள்
பகுப்பு:1891 பிறப்புகள்
சபாப் ஆலம்

**சபாப் ஆலம்** (*Shabab Aalam*) இந்திய எழுத்தாளர், கல்வியாளர் மற்றும் இந்தி மற்றும் உருது மொழியின் கவிஞர் ஆவார். இவர் 1984 ஆம் ஆண்டு ஆகத்து மாதம் 15 ஆம் தேதி பிறந்தார். இவர் இந்தியாவின் முதல் உதவி கவுன்சிலான கிராமீன் முக்த் வித்யாலாய் சிக்சா சன்சுதானை நிறுவினார். பின்னர் அந்நிறுவனத்தின் தலைவராகப் பணியாற்றினார்.  2018 ஆம் ஆண்டு மீசான் தலிமி கித்மத் என்ற விருதைப் பெற்றார்.

## சுயசரிதை
சபாப் ஆலம் 1984 ஆம் ஆண்டு ஆகத்து மாதம் 15 ஆம் தேதி அன்று உத்தரபிரதேச மாநிலம் முசாபர்நகரில் பிறந்தார்.  இவர் உள்ளூர் பள்ளிகளில் தனது ஆரம்பக் கல்வியைப் பெற்றார். பின்னர் உயர் படிப்பிற்காக மீரட் சென்று புவியியலில் இளங்கலைப் பட்டம் பெற்றார்.  மேலும் முதுகலை, முதுகலை வணிக மேலாண்மை மற்றும் முனைவர் பட்டம் பெற்றவர் ஆவார்.  நவாசு தியோபந்தியிடம் உருது கவிதைகளைப் பயின்றார். 

ஆலம் இந்தி மொழியில் பல கவிதைகளை எழுதியுள்ளார்.  2015 ஆம் ஆண்டில், இவர் கிராமீன் முக்த் வித்யாலாய் சிக்சா சன்சுதான் என்ற மாற்றுக் கல்வி வாரியத்தை நிறுவினார். இவ்வாரியமானது தேசிய திறந்தநிலைப் பள்ளிக்கல்வி நிறுவனமாக இயங்குகிறது.  இந்த நிறுவனம் 2020 ஆம் ஆண்டு சிறந்த தொலைதூரக் கற்றல் மைய விருதைப் பெற்றது. 2017 ஆம் ஆண்டில், இந்தியாவில் முதலுதவி கல்வியை மேம்படுத்துவதற்காக இந்திய முதலுதவி கவுன்சிலை நிறுவினார்.   மேலும் இந்திய முதலுதவி கவுன்சிலின் தலைவராக பணியாற்றுகிறார்.

ஆலமின் பல புத்தகங்கள் சில இந்தியப் பல்கலைக்கழகங்களில் படிக்க பரிந்துரைக்கப்படுகின்றன.  இவருக்கு 2017 ஆம் ஆண்டு மீசான் தலிமி கித்மத் விருது வழங்கப்பட்டது. 

2023 ஆம் ஆண்டில், கொழும்பில் உள்ள ஐரோப்பிய பல்கலைக்கழக கல்லூரி ஆலமுக்கு கௌரவ டாக்டர் பட்டம் வழங்கியது.

## திரைப்படவியல்
ஆலம் பல பாடல்களுக்கு வரிகள் இயற்றியுள்ளார்.

### பாடல்கள்

## மேற்கோள்கள்

## நூல் பட்டியல்

* 
* 

பகுப்பு:இந்திய எழுத்தாளர்கள்
பகுப்பு:வாழும் மக்கள்
பகுப்பு:1984 பிறப்புகள்
அரிந்தர் சிங்

**அரிந்தர் சிங்** (*Harinder Singh*) இந்தியாவைச் சேர்ந்த ஓர் அரசியல்வாதியாவார். 1917 ஆம் ஆண்டில் இவர் பிறந்தார். 1969 ஆம் ஆண்டு முதல் 1971 ஆம் ஆண்டு வரை பஞ்சாப் சட்டமன்றத்தில் எதிர்க்கட்சித் தலைவராகப் பணியாற்றினார். மேலும் கியானி குர்முக் சிங் முசாபிரின் அமைச்சரவையில் 1966 ஆம் ஆண்டு முதல் 1967 ஆம் ஆண்டு வரை வருவாய் மற்றும் தொழில்துறை அமைச்சராகவும் இருந்தார். 1945 ஆம் ஆண்டு தேர்தலில் வெற்றி பெற்று மத்திய சட்டமன்ற உறுப்பினராகவும் இருந்தார். இந்திய தேசிய காங்கிரசு கட்சியின் உறுப்பினரான அரிந்தர் சிங் 1972 ஆம் ஆண்டு ஆகத்து மாதம் 31 ஆம் நாள் தனது 55 ஆவது வயதில் அமிருதசரசு நகரத்தில் இறந்தார்.

## மேற்கோள்கள்

பகுப்பு:1917 பிறப்புகள்
பகுப்பு:1972 இறப்புகள்
பகுப்பு:இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பஞ்சாப் நபர்கள்
சுமி கியாட்சே அருவி

**சுமி கியாட்சே அருவி** (*Chumi Gyatse Falls*) அல்லது **சுமிக் கியாட்சே**) என்பது இந்தியாவின் அருணாசலப் பிரதேசத்திலுள்ள தவாங் மாவட்டத்தில், சீனாவின் திபெத் பகுதியின் எல்லைக்கு அருகில் உள்ள அருவிகளின் தொகுப்பாகும்.  உள்ளூர் பௌத்த பாரம்பரியத்தின் படி, மலைகளுக்கு இடையிலிருந்து தோன்றும் 108 புனித நீர் அருவிகள் திபெத்திய பௌத்த அறிஞர் பத்மசாம்பவரின் ஆசீர்வாதத்தை குறிக்கிறது.  சுமி கியாட்சே அருவியானது சீனாவிற்கும் இந்தியாவிற்கும் இடையிலான நடைமுறை எல்லையான உண்மையான கட்டுப்பாட்டுக் கோட்டிற்கு அருகில் உள்ளது. ஒரு கணக்கின்படி வெறும் 250 மீட்டர் தொலைவில் உள்ளது.

## நிலவியல்
வலது|thumb|350x350px| யாங்சே பகுதி
சுமி கியாட்சே அருவி **யாங்சே**  என்ற பகுதியில் உள்ளது. அங்கு திபெத்திலிருந்து சோனா சூ ஆறு இந்தியாவின் தவாங் மாவட்டத்தில் பாய்கிறது. அவை கிழக்கு-மேற்கு மலைத்தொடரால் உருவாக்கப்பட்ட உயரமான பீடபூமியின் ("யாங்சே பீடபூமி") குன்றின் முகத்தில் உள்ளன. அதன் நீர்நிலையானது மெக்மோகன் கோட்டின்படி இந்தியா-சீனா எல்லையாக செயல்படுகிறது.

வடக்கே சில நூறு மீட்டர்கள் அருகே அமைந்துள்ள, தோம்சாங் (அல்லது தோங்சாங்) (27°46′49″N 91°58′37″E), என்ற இடம் குரு பத்மசாம்பவருடன் தொடர்புடைய பௌத்த தியான தலமாகும்.  வரலாற்றுக் காலத்தில் தோம்சாங் ஒரு முக்கியமான இடமாக இருந்தது. அதனால் அதன் கீழ் உள்ள ஆறு மற்றும் பள்ளத்தாக்குக்கு "தோம்சாங்ரங்" என்று பெயர் கொடுக்கப்பட்டது. சீனா தொடர்ந்து "தோம்சாங் ஆறு" மற்றும் "தோங்சாங் அருவி" என்ற பெயர்களைப் பயன்படுத்துகிறது.

அருவிகளுக்கு தெற்கே, யாங்சே பீடபூமியில் இருந்து எழும் நியுசரோங் எனப்படும் மற்றொரு ஆறு சோனா சூ என்ற ஆற்றுடன் இணைகிறது. சேச்சு என்று அழைக்கப்படும் ஒரு கிராமம், யாங்ட்சே பிராந்தியத்தின் முனையத்தைக் குறிக்கும் வகையில், இரு ஆறுகளின் சங்கமத்திற்கு அருகில் அமைந்துள்ளது.

2018 ஆம் ஆண்டு தொடக்கம் அருணாச்சல பிரதேச மாநிலம் அருவியை சுற்றுலா தளமாக மேம்படுத்தி வருகிறது.  தவாங் நகரத்திலிருந்து எளிதாகப் பயணிக்க புதிய சாலைகள் அமைக்கப்பட்டுள்ளன.  ஜூலை 2020 இல், பத்மசாம்பவர் சிலையுடன் கூடிய கற்றல் மையம் ஒன்று திறக்கப்பட்டது. திபெத்திய யாத்ரீகர்கள் அருவியை பார்வையிட அனுமதிக்க வேண்டும் என்று சீனாவிடம் இந்தியா முன்மொழிந்ததாக கூறப்படுகிறது. ஆனால் சீனா அதற்கு அனுமதியளிக்க மறுத்துவிட்டது. 

## குறிப்புகள்

## மேற்கோள்கள்

## உசாத்துணை
* 

பகுப்பு:தவாங் மாவட்டம்
பகுப்பு:Coordinates on Wikidata
பகுப்பு:அருணாச்சலப் பிரதேச அருவிகள்
அலுமினோகோபியாபைட்டு

**அலுமினோகோபியாபைட்டு** (*Aluminocopiapite*) என்பது Al2/3Fe3+4(SO4)6(OH)2·20H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம் இரும்பு சல்பேட்டு வகை கனிமமாக இது வகைப்படுத்தப்படுகிறது. பன்னாட்டு கனிமவியல் நிறுவனம் அலுமினோகோபியாபைட்டு கனிமத்தை Acpi) என்ற குறியீட்டால் அடையாளப்படுத்துகிறது. அமெரிக்காவின் அலாசுகா மாநிலத்தில் பாயும் யூக்கான் ஆற்றின் கிளை ஆறான 40மைல் ஆற்றுப் பகுதியிலும் யூட்டா மாநிலத்தின் சான் ரபேல் சுவெல் பகுதியிலும் அலுமினோகோபியாபைட்டு கண்டறியப்பட்டது. 

## மேற்கோள்கள்

## வெளி இணைப்புகள்
* Aluminocopiapite data sheet
* Aluminocopiapite on the *Handbook of Mineralogy*

பகுப்பு:அலுமினியம் கனிமங்கள்
பகுப்பு:இரும்பு(II) கனிமங்கள்
பகுப்பு:சல்பேட்டுக் கனிமங்கள்
பகுப்பு:கனிமங்கள்
செனகலைட்டு

**செனகலைட்டு** (*Senegalite*) என்பது Al2(PO4)(OH)3⋅3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  ஓர் அரிய அலுமினியம் பாசுப்பேட்டு வகை கனிமமாக இது வகைப்படுத்தப்படுகிறது. அலுமினியத்தின் நீரேறிய ஐதராக்சி பாசுப்பேட்டு என்றும் செனகலைட்டு அறியப்படுகிறது. முதன் முதலில் இக்கனிமம் செனகல் நாட்டில் கண்டறியப்பட்டதால் செனகலைட்டு என்று பெயரிடப்பட்டது. பன்னாட்டு கனிமவியல் நிறுவ்னம் செனகலைட்டு கனிமத்தை Sng என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:அலுமினியம் கனிமங்கள்
பகுப்பு:பாசுப்பேட்டு கனிமங்கள்
பகுப்பு:நேர்ச்சாய்சதுரக் கனிமங்கள்